Diari Oficial de la Generalitat Valenciana


Sumari del DOGV 3996, del 10-05-2001 (2001/4103)

Informació pública del programa d'actuació integrada dels sectors oest i 9 del pla general d'ordenació urbana.
--------------------------------------------------------------------------------------------------------------

### Dades del document

Número de DOGV
:   3996

Data del DOGV
:   10-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4103


Organisme emissor
:   Ajuntament d'Elda

Tipus de document
:   Anunci

Informació pública del programa d'actuació integrada dels sectors oest i 9 del pla general d'ordenació urbana. [2001/F4103]
  
Per mitjà d'aquest edicte s'anuncia l'obertura d'un període d'informació pública de 20 dies, comptats des de l'endemà de la publicació en el Diari Oficial de la Generalitat Valenciana, de la documentació pròpia de les següents alternatives presentades per la mercantil Gestió i Desenrotllament oest-sector, SL:
  
A) Alternativa de programa per al desenrotllament de l'actuació integrada de la unitat d'execució única del pla parcial del sector 9 del pla general d'ordenació urbana, comprensiva dels següents documents: memòria de programa, avantprojecte d'urbanització, pla parcial, estudi d'impacte ambiental i estudi hidrològic del riu Vinalopó.
  
B) Alternativa de programa per al desenrotllament de l'actuació integrada de la unitat d'execució única del la parcial del sector oest del pla general d'ordenació urbana, comprensiva dels següents documents: memòria de programa, avantprojecte d'urbanització, homologació del sector, pla parcial, estudi d'impacte ambiental i estudi hidrològic del riu Vinalopó.
  
L'expedient, pel que fa al programa, té el caràcter de concurs públic per a la selecció de l'urbanitzador. Ara s'anuncia l'obertura d'un període d'informació pública de la documentació pròpia del programa, amb els seus annexos, segons la Llei Valenciana 6/1994, de 15 de novembre, Reguladora de l'Activitat Urbanística.
  
Aquesta documentació podrà examinar-se durant el període expressat a l'Oficina Tècnica de l'Ajuntament d'Elda, a fi que es puguen presentar en el període esmentat tant al·legacions com alternatives tècniques si desitgen competir amb les exposades al públic, juntament amb proposicions juridicoeconòmiques per a executar qualsevol de les alternatives. Tot això segons el que disposen els articles 46 i 47 de la citada Llei Valenciana 6/1994, de 15 de novembre.
  
Les proposicions juridicoeconòmiques expressades es presentaran al Registre General de l'ajuntament en plica tancada, dins dels cinc dies següents al venciment del termini anterior, amb la documentació que s'assenyala en els apartats C i D de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament a les 10.30 hores del següent dia hàbil després de la conclusió del termini per a presentar-les. Durant els 10 dies següents al de l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i adjudicació de la seua execució.
  
El que es fa públic perquè se'n prenga coneixement general, i se significa que, de conformitat amb el que s'ha disposat en l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest acte és de mer tràmit, i contra aquest no es pot interposar cap recurs, sense perjudici de mostrar la seua oposició per a la seua consideració en la resolució que pose fi al procediment.
  
Igualment, i de conformitat amb l'article 59.4 de la Llei 30/1992, de 26 de novembre, el present anunci es publica per als interessats que puguen resultar desconeguts, dels quals s'ignore el lloc de la notificació, o bé intentada la notificació no s'haguera pogut practicar.